wickkiey/tamil-wikipedia-chunked huggingface dataset:
# சுங்கை ஊடாங்–பாயா ரும்புட்–ஆயர் குரோ நெடுஞ்சாலை

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# சதீசு குமார் சர்மா

**சதீசு குமார் சர்மா** (*Satish Kumar Sharma*) என்பவர் இந்திய அரசியல்வாதியும் சம்மு காசுமீரைச் சேர்ந்த சட்டமன்ற உறுப்பினரும் ஆவார். இவர் பாரதிய ஜனதா கட்சியினைச் சேர்ந்த அரசியல்வாதி ஆவார். இவர் 2024 சம்மு காசுமீர் சட்டப் பேரவைத் தேர்தலில் பில்லாவர் சட்டமன்றத் தொகுதியில் பாரதிய ஜனதா கட்சி சார்பில் போட்டியிட்டு வெற்றி பெற்று சட்டமன்ற உறுப்பினர் ஆவார்.
# பட்டான் சட்டமன்றத் தொகுதி

**பட்டான் சட்டமன்றத் தொகுதி** (*Pattan Assembly constituency*) என்பது சம்மு காசுமீர் ஒன்றிய பிரதேசத்தின் சம்மு காசுமீர் சட்டமன்றத்தின் 90 தொகுதிகளில் ஒன்றாகும். பட்டான் சட்டமன்றத் தொகுதி பாரமுல்லா மக்களவைத் தொகுதியின் ஒரு பகுதியாகும்.
# பட்டான் சட்டமன்றத் தொகுதி

## சட்டப்பேரவை உறுப்பினர்கள்

| 1962 | குலாம் முகமது பட் ஜாலிப் | ஜம்மு காஷ்மீர் தேசிய மாநாட்டு கட்சி |
| --- | --- | --- |
| 1967 | ஜி. ஆர். தார் |  |
| 1972 | குலாம் காதிர் பேதர் | இந்திய தேசிய காங்கிரசு |
| 1977 | அப்துல் இரசீத் சாகீன் | ஜம்மு காஷ்மீர் தேசிய மாநாட்டு கட்சி |
| 1983 | இப்திகார் உசேன் அன்சாரி |  |
| 1987 | அகா சையத் முகமது |  |
| 1996 | இப்திகார் உசேன் அன்சாரி | இந்திய தேசிய காங்கிரசு |
| 2002 | ஜம்மு காஷ்மீர் தேசிய மாநாட்டு கட்சி |  |
| 2006 (இடைத் தேர்தல்) | சேக் முசுதபா கமல் |  |
| 2008 | இப்திகார் உசேன் அன்சாரி | சம்மு காசுமீர் மக்களின் சனநாயக கட்சி |
| 2014 | இம்ரான் ராசா அன்சாரி |  |
| 2024 | ஜாவேத் ரியாசு | ஜம்மு காஷ்மீர் தேசிய மாநாட்டு கட்சி |
# ரீட்டா ரீட்டா

**ரீட்டா ரீட்டா** (*Rita rita*) என்பது தெற்காசியா முழுவதும் காணப்படும் ஒரு வகைக் கெளிறு மீன் ஆகும். இது ஆப்கானித்தான், வங்களாதேசம், இந்தியா, மியான்மர், நேபாளம் மற்றும் பாக்கித்தானில் பதிவு செய்யப்பட்டுள்ளது. இது 150 செமீ நீளம் வரை வளரக்கூடிய பெரிய அளவிலான மீன் ஆகும். இம்மீன் மனித நுகர்வுக்காக வணிக ரீதியாகப் பிடிக்கப்படுகிறது.
# ரீட்டா ரீட்டா

## வாழிடம்

*ரீ. ரீட்டா* ஒரு மந்தமான, ஆறுகளின் அடிப்பகுதியில் வசிக்கும் கெளிறு மீன் ஆகும். ஆறுகள் மற்றும் முகத்துவாரங்களில் வசிக்கும் இம்மீன்கள், தூய்மையான தண்ணீரில் வாழ்வதை விடச் சேற்றை விரும்புகிறது.
# ரீட்டா ரீட்டா

## உணவு

*ரீ. ரீட்டா* என்பது ஓர் அனைத்துண்ணி வகையான மீன். இதன் உணவின் பெரும்பகுதி மெல்லுடலிகளைக் கொண்டுள்ளது. கூடுதலாக, இது சிறிய மீன்கள், ஓட்டுமீன்கள், பூச்சிகள் மற்றும் சிதைந்துபோன கரிமப் பொருட்களையும் உணவாகக் கொள்கிறது.
# கோலா கிராய்-கோலா பிலா நெடுஞ்சாலை

**கோலா கிராய்-கோலா பிலா நெடுஞ்சாலை** அல்லது **மலேசிய கூட்டரசு சாலை 34** (ஆங்கிலம்: *Malaysia Federal Route 34*; அல்லது *Kuala Krai–Kuala Pilah Highway*), *(Central Spine Road)* (**CSR**); மலாய்: *Laluan Persekutuan Malaysia 34* அல்லது *Lebuhraya Kuala Krai–Kuala Pilah* அல்லது *Lingkaran Tengah Utama* (**LTU**) என்பது மலேசியா, கிளாந்தான்; பகாங்; நெகிரி செம்பிலான் மாநிலங்களில் கட்டப்பட்டு வரும் புதிய கட்டணமில்லா நெடுஞ்சாலை ஆகும்.  
தீபகற்ப மலேசியாவின் மையத்தில் கட்டப்பட்டு வரும் இந்த நெடுஞ்சாலை 340 கிமீ (210 மைல்) நீளம் கொண்டது. கட்டி முடிக்கப்பட்டதும் இந்தச் சாலை, முன்னாள் இருவழி சாலைகளான கூட்டரசு சாலை 8 (குவா முசாங் நெடுஞ்சாலை) மற்றும் கூட்டரசு சாலை 9 (காராக்-தம்பின் நெடுஞ்சாலை) ஆகியவற்றை மாற்றி அமைக்கும்.
# கோலா கிராய்-கோலா பிலா நெடுஞ்சாலை

## பொது

கோலா கிராய்-கோலா பிலா நெடுஞ்சாலையின் கட்டுமானம்; கட்டுமானத் திட்டம் 3-இல் (*Package 3*) தொடங்குகிறது. இந்தத் திட்டம் மெராப்போவில் தொடங்கி கம்போங் ரெலோங் வரை நீடிக்கிறது. இது குவா மூசாங் நெடுஞ்சாலையில் தொடங்கி செகார் பெரா வழியாகச் செல்கிறது.  
இந்தச் சாலைவழி, தற்போது மோசமான வாகன விபத்துகளுக்கு பெயர் பெற்ற இடமாக விளங்குகிறது. தற்போது கட்டப்பட்டு வரும் இந்த நெடுஞ்சாலையில் சுற்றுச்சூழலுக்கான நீண்ட கடவைகள் (*Eco-viaducts*) அமைக்கப்பட்டுள்ளன. வடக்கு ரவுப் முதல் காராக் வரையிலான கட்டுமானத் திட்டம் 5 (*Package 5*) அடுத்த கட்டமாகும்.
# கோலா கிராய்-கோலா பிலா நெடுஞ்சாலை

## பொது

### மாற்றுவழிப் போக்குவரத்து

இந்தத் திட்டம் பெந்தோங் நகரைக் கடந்து சென்று, கூட்டரசு சாலை 8 (கோலாலம்பூர்-காராக் நெடுஞ்சாலையுடன்) இணைக்கப்படும். அந்த வகையில், ரவுப் மற்றும் பெந்தோங் இடையிலான செங்குத்தான மலைப் பகுதியில் இருந்து ஒரு மாற்றுவழிப் போக்குவரத்திற்கு உதவுகிறது.  
இந்த நெடுஞ்சாலை , மத்திய தண்டுவடச் சாலை *(Central Spine Road)* எனவும் அழைக்கப்படுகிறது. இந்த நெடுஞ்சாலையின் கட்டுமானம் 2012-இல் தொடங்கப்பட்டது; 2026-இல் நிறைவடையும் என எதிர்பார்க்கப்படுகிறது.
# கோலா கிராய்-கோலா பிலா நெடுஞ்சாலை

## சிறப்புக் கூறுகள்

- நான்கு வழிகள்; ஒவ்வொரு பாதையிலும் இரண்டு வழிகள்
- வன விலங்குகள் கடப்பதற்கு ஒரு நீண்ட சுற்றுச்சூழல் வழிப்பாதை
- சில பகுதிகளில் கான்கிரீட் போடப்பட்டுள்ளது
- சாலை நெடுகிலும் கிலோமீட்டர் குறிப்பான்கள்
# கோலா கிராய்-கோலா பிலா நெடுஞ்சாலை

## சிறப்புக் கூறுகள்

### சாலைத் தரம்

இந்த நெடுஞ்சாலையின் பெரும்பாலான பகுதி, ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளது.  
மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.
# கோலா கிராய்-கோலா பிலா நெடுஞ்சாலை

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# சூர்யகாந்த் சர்மா

**சூர்யகாந்த் சர்மா** (*Surya Kant* -பிறப்பு பிப்ரவரி 10, 1962) என்பவர் இந்திய உச்ச நீதிமன்றத்தின் நீதிபதி ஆவார். மூத்தவர் என்ற மரபு பின்பற்றதன் அடிப்படையில் இவர் இந்தியாவின் 53ஆவது தலைமை நீதிபதியாக 24 நவம்பர் 2025 அன்று பொறுப்பேற்றார். இவர் நீதிபதியாகப் பதவி உயர்வு பெறுவதற்கு முன்பு, ஒரு மூத்த வழக்கறிஞராக இருந்தார். மேலும் அரியானா அரசின் தலைமை வழக்கறிஞராகவும் பணியாற்றினார்.
# சூர்யகாந்த் சர்மா

## இளமை

சூர்யகாந்த் 1962ஆம் ஆண்டில் அரியானா மாநிலத்தில் ஹிசார் மாவட்ட கிராமமான பெட்வாரில் ஒரு நடுத்தரக் குடும்பத்தில் பிறந்தார். 1981ஆம் ஆண்டில் ஹிசாரில் உள்ள அரசு முதுகலை கல்லூரியில் பட்டம் பெற்ற இவர், 1984ஆம் ஆண்டில் ரோத்தக்கில் மகரிசி தயானந்த பல்கலைக்கழகத்தில் இளங்கலைச் சட்டப் பட்டம் பெற்றார். 2011ஆம் ஆண்டில் குருசேத்திரா பல்கலைக்கழகத்தில் முதுகலை சட்டப் படிப்பில் முதல் வகுப்பில் தேர்ச்சிப்பெற்றார்.
# சூர்யகாந்த் சர்மா

## தொழில்

காந்த் 1984ஆம் ஆண்டில் அரியானாவின் ஹிசார் மாவட்ட நீதிமன்றத்தில் தனது சட்டப் பயிற்சியைத் தொடங்கினார். பின்னர் 1985ஆம் ஆண்டில் சண்டிகரில் உள்ள பஞ்சாப் மற்றும் அரியானா உயர் நீதிமன்றத்தில் பணியினைத் தொடர்ந்தார். இவர் உயர்நீதிமன்றத்தில் பல்கலைக்கழகங்கள், வாரியங்கள், நிறுவனங்கள், வங்கிகள், பல்வேறு அரசு அமைப்புகளின் பிரதிநிதியாக வழக்காடினார். சூர்யகாந்த் 7 சூலை 2000 அன்று அரியானாவின் அரசு வழக்கறிஞராக நியமிக்கப்பட்டார். இதன் பின்னர் மார்ச் 2001இல் மூத்த வழக்கறிஞராக நியமிக்கப்பட்டார். சனவரி 9, 2004 அன்று பஞ்சாப் மற்றும் அரியானா உயர்நீதிமன்றத்தில் நிரந்தர நீதிபதியாகப் பதவி உயர்வு பெறும் வரை அரசு தலைமை வழக்குரைஞர் பதவியிலிருந்தார். 2007 பிப்ரவரி 23 அன்று தேசியச் சட்ட சேவைகள் ஆணையத்தின் உறுப்பினராகத் தொடர்ச்சியாக இரண்டு முறை நியமிக்கப்பட்டார். காந்த் பல மதிப்புமிக்க சட்டம் தொடர்பான மாநாடுகளை ஏற்பாடு செய்து கலந்து கொண்டார். அக்டோபர் 5, 2018 அன்று, இமாச்சலப் பிரதேச உயர் நீதிமன்றத்தின் தலைமை நீதிபதியாக சூரியகாந்த் பதவியேற்றார். 2019 மே 9 அன்று, தலைமை நீதிபதி ரஞ்சன் கோகோய் தலைமையிலான உச்ச நீதிமன்ற கொலீஜியம் இவரை இந்திய உச்ச நீதிமன்ற நீதிபதியாகப் பரிந்துரைத்தது. 24 மே 2019 அன்று, காந்த் இந்திய உச்ச நீதிமன்றத்தின் நீதிபதியாகப் பதவியேற்றார். முதுநிலை மரபு பின்பற்றப்பட்டால், இவர் இந்தியாவின் 53வது தலைமை நீதிபதியாக இருப்பார்.
# சூர்யகாந்த் சர்மா

## குறிப்பிடத்தக்க உரைகள்

மே 2022இல் இமாச்சல பிரதேச தேசிய சட்டப் பல்கலைக்கழகத்தில் சிறைச் சீர்திருத்தங்கள் குறித்த சொற்பொழிவை நிகழ்த்தியபோது, கைதிகளின் குடும்பங்களில் சிறைவாசத்தின் தாக்கம் குறித்து விவாதித்த காந்த், நீதிபதி வி. ஆர். கிருஷ்ணா ஐயர் முன்மொழிந்த 'வார இறுதி சிறை' என்று அழைக்கப்படும் சிறை நிர்வாகத்தின் புதுமையான முறையை நினைவு கூர்ந்தார்.
# விக்டோரியா பெரிய பாலைவனம்

வில் முன்னர் பிரித்தானியர்கள் அணு சக்தி சோதனை செய்த மாரலிங்கா பகுதி]]  
**கிரேட் விக்டோரியா பாலைவனம்** (*Great Victoria Desert*), ஆஸ்திரேலியா நாட்டின் மேற்கு ஆஸ்திரேலியாவின் கிழக்குப் பகுதிகள் மற்றும் தெற்கு ஆஸ்திரேலியாவின் மேற்குப் பகுதிகளில் அமைந்துள்ள ஒரு குறைந்த மக்கள் தொகை கொண்ட பாலைவனம் ஆகும். இது உலகின் 7வது பெரிய பாலைவனம் ஆகும். இப்பாலைவன மணல் செம்மண் நிறத்தில் உள்ளது.
# விக்டோரியா பெரிய பாலைவனம்

## வரலாறு

1875ஆம் ஆண்டில், பிரிட்டிஷ் ஆய்வாளர் எர்னஸ்ட் கில்ஸ் என்பவர இந்த பாலைவனத்தைக் கடந்த முதல் ஐரோப்பியர் ஆனார். அப்போதைய ஐக்கிய இராச்சியத்தின் விக்டோரியா மகாராணிக்கு பெருமை சேர்க்க , இப்பாலைவனத்திற்கு கிரேட் விக்டோரிய பாலைவனம் எனப்பெயரிட்டார். 1891ஆம் ஆண்டில், *டேவிட் லிண்ட்சே* வடக்கிலிருந்து தெற்காக இப்பாலைவனத்தை கடந்து சென்றார். 1903 மற்றும் 1908க்கு இடையில், *ஃபிராங்க் ஹான்* தங்கத்திற்கான பகுதியை ஆய்வு செய்தார். *லென் பீடி*ல் 1960களில் இப்பகுதியை ஆய்வு செய்தார்.
# விக்டோரியா பெரிய பாலைவனம்

## புவியியல்

இது ஆஸ்திரேலியாவின் மிகப்பெரிய பாலைவனமாகும். இதில் சில மணல்மேடுகள், புல்வெளிகள், புதர்கள், குறு மரங்கள் மற்றும் பாலைவன நடைபாதைகள் மற்றும் உப்பு ஏரிகள் கொண்டது.. இது கிழக்கிலிருந்து மேற்காக 700 கிலோ மீட்டர் (430 மைல்) நீளமும்; 3,48,750 சதுர கிலோ மீட்டர் (134,650 சதுர மைல்) பரப்பளவும் கொண்டுள்ளது. கிரேட் விக்டோரியா பாலைவனம் மேற்கு ஆஸ்திரேலியாவின் கிழக்கு கோல்ட்ஃபீல்ட்ஸ் பகுதியிலிருந்து, தெற்கு ஆஸ்திரேலியாவின் காவ்லர் மலைத்தொடர்கள் வரை நீண்டுள்ளது.  
கிரேட் விக்டோரியா பாலைவனத்தின் மேற்கில் மேற்கு ஆஸ்திரேலியாவின் மாலே பகுதியும், வடமேற்கில் சிறிய மணற்பாங்கான பாலைவனமும் வடக்கே கிப்சன் பாலைவனம் மற்றும் மத்திய மலைத்தொடரும், செரிக் புதர் நிலங்களும், கிழக்கே திராரி பாலைவனம் மற்றும் தெற்கே சரளைக் கற்களுடன் கூடிய புதர் பாலைவனம் அமைந்துள்ளது. .
# விக்டோரியா பெரிய பாலைவனம்

## வானிலை

கிரேட் விக்டோபரியா பாலைவனத்தில் மழைப்பொழிவு குறைவாகவும் ஒழுங்கற்றதாகவும் உள்ளது. சராசரி ஆண்டு மழைப்பொழிவு 200 முதல் 250 மில்லி மீட்டர் (7.9 முதல் 9.8 அங்குலம்). இங்கு ஆண்டிற்கு பதினைந்து முதல் இருபது முறை இடியுடன் கூடிய மழை பெய்யும். . கோடையில் வெப்பநிலை 32 முதல் 40&nbsp;°C (90 முதல் 104&nbsp;°F) வரையிலும், குளிர்காலத்தில் 18 முதல் 23&nbsp;°C (64 முதல் 73&nbsp;°F) வரையிலும் இருக்கும்.
# விக்டோரியா பெரிய பாலைவனம்

## மக்கள் தொகை பரம்பல்

இந்த பகுதியில் வசிக்கும் பெரும்பாலான மக்கள் கோகரா, மிர்னிங் மற்றும் பிட்ஜன்ட்ஜட்ஜாரா உள்ளிட்ட பூர்வீக ஆஸ்திரேலிய பழங்குடி மக்கள் தொகை அதிகரித்து வருகிறது. கிரேட் விக்டோரியா பாலைவனப் பகுதியில் உள்ள பழங்குடி இளைஞர்கள் தங்கள் கலாச்சாரத்தைப் பாதுகாக்கவும் மேம்படுத்தவும் புதிய திட்டங்களுடன் பணிபுரிகின்றனர்..  
இப்பாலைவனம் தனிமைப்படுத்தப்பட்ட இடமாக இருந்தபோதிலும், கரடுமுரடான சாலைகள் கிரேட் விக்டோரியாவைக் கடந்து செல்கிறது. இதில் *கோனி சூ நெடுஞ்சாலை* மற்றும் *ஆன் பீடில் நெடுஞ்சாலை* ஆகியவை அடங்கும். இப்பகுதியில் மனித நடவடிக்கைகளில் சில சுரங்கம் மற்றும் அணு ஆயுத சோதனைகளும் அடங்கும்.
# விக்டோரியா பெரிய பாலைவனம்

## சூழல்

இயற்கைக்கான உலகளாவிய நிதியம் கிரேட் விக்டோரியா பாலைவன வன விலங்குகள் மற்றும் தாவரங்களை காத்து சுற்றுச் சூழலை மேம்படுத்த உதவுகிறது. கிரேட் விக்டோரியா பாலைவனம் என்றும் ஆஸ்திரேலிய ஐபிஆர்ஏ (ஐபிஆர்ஏ) பகுதி என்றும் அழைக்கப்படுகிறது.  
இப்பகுதி விவசாயப் பயன்பாட்டைக் குறைவாகக் கொண்டிருப்பதால், சுற்றுச்சூழல் அமைப்புகள் பெரிய அளவில் மாறாமல் உள்ளது.. வனப்பகுதியின் சில பகுதிகள் தெற்கு ஆஸ்திரேலியாவில் உள்ள மாமுங்காரி பாதுகாப்பு பூங்கா உள்ளிட்ட பகுதிகளாகும். இது ஆஸ்திரேலியாவில் உள்ள உலக உயிர்க்கோள காப்பகங்களில் ஒன்றாகும்.
# விக்டோரியா பெரிய பாலைவனம்

## தாவரங்களும் விலங்குகளும்

இப்பாலைவனத்தில் புதர்ச் செடிகள் அதிகாமாகவும்; குறுமரங்கள் குறைவாக உள்ளது. டிங்கோ நாய்கள் நரிகள், உடும்புகள், பண்டி-பண்டி எனும் விஷப் பாம்புகள் காணப்படுகிறது.
# விக்டோரியா பெரிய பாலைவனம்

## இதனையும் காண்க

- கிப்சன் பாலைவனம்
- ஆஸ்திரேலியாவின் புவியியல்
# கிப்சன் பாலைவனம்

**கிப்சன் பாலைவனம்** (*Gibson Desert*), மேற்கு ஆஸ்திரேலியாவில் அமைந்த பாலைவனம். ஆஸ்திரேலியாவின் விக்டோரியா பெரிய பாலைவனம் மற்றும் பெரிய மணல் பாலைவனம், தனாமி பாலைவனம் மற்றும் சிம்சன் பாலைவனம் ஆகியவற்றுக்கு அடுத்து இது 5வது பெரிய பாலைவனம் ஆகும். இப்பாலைவனம் பரப்பளவு கொண்டது. இது பல பாலைவன விலங்குகளின் தாயகமாக உள்ளது.
# கிப்சன் பாலைவனம்

## வரலாறு

இப்பாலைவனத்தை1874ல் எர்னஸ்ட் கில்ஸ் என்பவரால் முதன்முதலில் கடக்கப்பட்டது. கில்ஸ்சின் பயணத்தின் போது உடனிருந்தவரான ஆல்ஃபிரட் கிப்சன் குடிநீரைத் தேடி அலையும் போது காணாமல் போனார். எனவே அவரது நினைவாக இப்பாலைவனத்திற்கு கிப்சன் பாலைவனம் எனப்பெயரிடப்பட்டது.
# கிப்சன் பாலைவனம்

## அமைவிடம் மற்றும் விளக்கம்

மேற்கு ஆஸ்திரேலியாவில் அமைந்த கிப்சன் பாலைவனம், பெரிய மணல் பாலைவனத்திற்கு தெற்கிலும்; சிறு மணல் பாலைவனத்திற்கு கிழக்கிலும்; மற்றும் விக்டோரியா பெரிய பாலைவனத்திற்கு வடக்கிலும் அமைந்துள்ளது.
# கிப்சன் பாலைவனம்

## தட்ப வெப்பம்

கிப்சன் பாலைவனத்தின் ஆண்டு சராசரி மழைப்பொழிவு ஆகும். இங்கு கோடைக்கால வெப்பம் மற்றும் குளிர்கால வெப்பம் முதல் வரை உள்ளது.
# கிப்சன் பாலைவனம்

## பூர்வகுடி மக்களின் வாழ்விடம்

பிண்டுபி ஆத்திரேலியப் பழங்குடிகள் கிப்சன் பாலைவனத்தில் அரை-நாடோடிகளாக வாழ்கின்றனர்.
# கிப்சன் பாலைவனம்

## இதனையும் காண்க

- விக்டோரியா பெரிய பாலைவனம்
# பின்னல் துடுப்பு

** பின்னல் துடுப்பு** அல்லது **கட்டத் துடுப்பு** (Grid fins or lattice fins) என்பவை ஏவூர்திகள் மற்றும் வெடிகுண்டுகளில் பயன்படுத்தப்படும் ஒரு வகையான பறக்கும் கட்டுப்பாட்டு அமைப்பாகும், சில சமயங்களில் மிகவும் வழக்கமான கட்டுப்பாட்டு மேற்பரப்புகளுக்கு பதிலாக, அதாவது சமதள துடுப்புகளுக்கு பதிலாக இவை பயன்படுத்தப்படுகிறது. இவை 1950களில் செர்கே பெலோட்செர்கோவ்ஸ்கி தலைமையிலான குழுவால் உருவாக்கப்பட்டு, 1970களில் இருந்து பல்வேறு சோவியத் பாலிஸ்டிக் ஏவுகணை வடிவமைப்புகளில் பயன்படுத்தப்பட்டன, அவை SS-12 ஸ்கேல்போர்ட், SS-20 சேபர், SS-21 ஸ்காரப், SS-23 ஸ்பைடர், மற்றும் SS-25 சிக்கிள், மேலும் N-1 (சோவியத் நிலவு திட்டத்திற்கான உத்தேசிக்கப்பட்ட ராக்கெட்) ஆகியவற்றில் பயன்படுத்தப்பட்டன. ரஷ்யாவில், இவை பெரும்பாலும் **பெலோட்செர்கோவ்ஸ்கி** பின்னல் துடுப்புகள் என்று குறிப்பிடப்படுகின்றன.  
பின்னல் துடுப்புகள் வைம்பெல் R-77 வான்வழி-வான்வழி ஏவுகணை; 3M-54 க்லப் (SS-N-27 சிஸ்லர்) குடும்ப கப்பல் எதிர்ப்பு ஏவுகணைகள்; அமெரிக்காவின் பாரிய ஆயுத வான்வழி வெடிகுண்டு (MOAB) பெரிய-விளைவு பாரம்பரிய குண்டு, மற்றும் க்விக்-MEDS விநியோக அமைப்பு போன்ற சிறப்பு சாதனங்களிலும், சோயுஸ் விண்கலத்தின் ஏவுதள தப்பிப்பு அமைப்பின் ஒரு பகுதியாகவும் பயன்படுத்தப்பட்டுள்ளன.  
2014ல், ஸ்பேஸ் எக்ஸ் நிறுவனம் தனது மீண்டும் பயன்படுத்தக்கூடிய ஃபால்கன் 9 ராக்கெட்டின் முதல்-கட்ட சோதனை வாகனத்தில் பின்னல் துடுப்புகளை சோதித்தது, மேலும் டிசம்பர் 21, 2015 அன்று விண்வெளி வரலாற்றில் முதல் வெற்றிகரமான சுற்றுப்பாதை பூஸ்டர் தரையிறக்கத்தின் போது, வேகமான வளிமண்டல மீள்நுழைவின் பகுதியில் வணிக ரீதியிலான ஃபால்கன் 9 முதல் கட்டத்தை நிலத்திற்கு திரும்ப வழிகாட்ட இவை பயன்படுத்தப்பட்டன.  
ஜூலை 25, 2019 அன்று, தனியார் சீன நிறுவனமான ஐ - ஸ்பேஸ் இன் ஹைபர்போலா-1 ராக்கெட்டின் முதல் கட்டம் அணுகுமுறை கட்டுப்பாட்டிற்காக இயக்கக்கூடிய பின்னல் துடுப்புகளுடன் இருப்பதாக தோன்றியது.  
ஜூலை 25, 2019 அன்று, சீனா லாங் மார்ச் 2சி இன் மாற்றியமைக்கப்பட்ட பதிப்பை ஏவியது, இதில் அருகிலுள்ள நகரங்கள் மற்றும் ஊர்களில் உள்ள மக்களிடமிருந்து விலகி, பயன்படுத்தப்பட்ட ராக்கெட் கட்டத்தின் கட்டுப்படுத்தப்பட்ட மீள்நுழைவுக்காக முதல் கட்டத்தின் மேல் பின்னல் துடுப்புகள் இடம்பெற்றிருந்தன.
# பிக் பாஸ் (தமிழ்) பருவம் 8

**பிக்பாஸ் 8 தமிழ்**- (*Bigg Boss 8*) இந்திய ரியாலிட்டி தொலைக்காட்சி தொடரான பிக் பாஸின் எட்டாவது தொடர் ஆகும். இது ஸ்டார் விஜய் மற்றும் டிஸ்னி+ ஹாட்ஸ்டாரில் 6 அக்டோபர் 2024 அன்று திரையிடப்பட்டது. விஜய் சேதுபதி முதல் முறையாக இந்த தொடர் தொகுப்பாளராக இணைந்தார். ஜாக்குலின் பரிந்துரைக்கப்பட்டு சாதனை படைத்தார். 15 வாரங்களுக்கு ஒவ்வொரு வாரத்தின் முடிவிலும் பொது பார்வையாளர்களின் வாக்குகளால் தெரிவுசெய்யப்பட்டார்.
# பிக் பாஸ் (தமிழ்) பருவம் 8

## தயாரிப்பு

### கண் இலச்சினை

4 செப்டம்பர் 2024 அன்று பிக் பாஸ் பருவம் 8 இன் கண் இலச்சினை அதிகாரப்பூர்வமாக வெளியிடப்பட்டது. இந்த பருவத்தின் சின்னம் இரண்டு சாம்பல் நிற அரை வட்டங்கள் கண்ணின் கருவிழி போன்ற வெளிர் நீல நிறத்திலான 8 என்ற எண்ணை சூழ்ந்திருக்குமாறு வடிவமைக்கப்பட்டிருந்தது.
# பிக் பாஸ் (தமிழ்) பருவம் 8

## தயாரிப்பு

### வீடு

இந்த பருவத்தின் வீடு "'ஆடவர் vs மகளிர்'" என்ற கருப்பொருளை மையமாகக் கொண்டிருந்தது. இந்த வீடு சென்னையில் ஈ. வி. பி பிலிம் சிட்டியில் ஒன்பதாவது முறையாக மீண்டும் அமைக்கப்பட்டுள்ளது *.* வீடு ஆண் மற்றும் பெண் போட்டியாளர்களைப் பிரிக்கும் கோட்டால் பிரிக்கப்பட்டுள்ளது. இந்த பருவத்திற்கான வீட்டில் காடு ஒன்றும் இயற்கையை கருப்பொருளாக கொண்டு வடிவமைக்கப்பட்டுள்ளது. இந்த வீட்டில் வாழும் பகுதி, சமையலறை பகுதி, சாப்பாட்டு மற்றும் அமரும் பகுதி, படுக்கையறை பகுதி, தோட்ட பகுதி மற்றும் ஒப்புதல் வாக்குமூல அறை ஆகிய ஆறு பிரிவுகள் உள்ளன. *பிக் பாஸ் பருவம் 2* க்குப் பிறகு இந்த பருவத்தில் மீண்டும் 2 தனித்தனி படுக்கையறைகள் கொண்டு வரப்பட்டுள்ளன.
# பிக் பாஸ் (தமிழ்) பருவம் 8

## தயாரிப்பு

### நெறியாளர்

பிக் பாஸ் தமிழ் பருவத்தினை ஏழு ஆண்டுகளுக்கும் மேலாக தொகுத்து வழங்கிய நடிகர் கமல்ஹாசன் தான் நடிக்க ஒப்புகொண்ட படங்களின் பணிக் கடப்பாடு காரணமாக பிக் பாஸ் தமிழில் இருந்து விலகும் அறிவிப்பை ஆகஸ்ட் 2024 இல் வெளியிட்டார். சன் தொலைக்காட்சியின் *நம்ம ஊரு ஹீரோ* மற்றும் *மாஸ்டர் செஃப் இந்தியா-தமிழ்* ஆகிய தொலைக்காட்சி தொகுத்து வழங்கிய நடிகர் விஜய் சேதுபதி பிக் பாஸ் தமிழ் பருவம் 8இன் புதிய தொகுப்பாளராக இணைந்துள்ளார்.
# பிக் பாஸ் (தமிழ்) பருவம் 8

## தயாரிப்பு

### முன்னோட்டக் காட்சிகள்

இப்பருவத்தின் முதல் முன்னோட்டக் காட்சி 4 செப்டம்பர் 2024 அன்று புதிய தொகுப்பாளர் விஜய் சேதுபதியை அறிமுகம் செய்யும் விதமாக வெளியிடப்பட்டது. இப்பருவத்திற்கான முதல் விளம்பரம் 11 செப்டம்பர் 2024 அன்று வெளியிடப்பட்டது. இதில் விஜய் சேதுபதி "ஆளும் புதுசு, ஆட்டமும் புதுசு" என்ற புதிய கோசத்தைக் கூறினார்.
# பிக் பாஸ் (தமிழ்) பருவம் 8

## வீட்டு நிலை

| முதல் இறுதி போட்டியாளர் |  |
| --- | --- |
| நாள் 5 | நாள் 63 |
# பிக் பாஸ் (தமிழ்) பருவம் 8

## வீட்டுத் தோழர்கள்.

வீட்டுத் தோழர்கள் வீட்டிற்குள் நுழைதல் நிகழ்வு
# பிக் பாஸ் (தமிழ்) பருவம் 8

## வீட்டுத் தோழர்கள்.

### முதல் நுழைவுகள்

- முன்னரிவான், *நலனும் நந்தினியும்* ஆகிய தமிழ்ப் திரைப்படங்களின் தயாரிப்பாளரும், நடிகருமான "பேட்மேன்" என்றும் அழைக்கப்படும் ரவீந்தர் சந்திரசேகர் .
- சாச்சனா நமிதாஸ், மகாராஜா என்ற திரைப்பட நடிப்பின் மூலம் அறியப்பட்ட நடிகை.
- தர்ஷா குப்தா, ஓ மை கோஸ்ட், *குக்கு வித் கோமாளி (பருவம் 2)* ஆகிய தொலைக்காட்சி நிகழ்ச்சி மூலம் அறியப்பட்ட ஒரு தொலைக்காட்சி மற்றும் திரைப்பட நடிகை.
- *நீலக்குயில்*, வேலைக்காரன், பனிவிழும் மலர்வனம் ஆகிய தொலைக்காட்சி நிகழ்ச்சிகளில் நடித்த தொலைக்காட்சி நடிகர் சத்யா.
- *தென்றல்*, *திருமதி செல்வம்* மற்றும் தமிழும் சரஸ்வதியும் தொலைக்காட்சி நிகழ்ச்சிகளில் நடித்த நடிகரும் தொலைக்காட்சி தொகுப்பாளருமான தீபக் தினகர்,.
- ஆர். ஜே. அனந்தி, நடிகை மற்றும் ரேடியோ ஜாக்கி, *கோமாளி,* *பிகில்*, *நெற்றிக்கண்* மற்றும் டி பிளாக் ஆகிய படங்களில் நடித்ததற்காக அறியப்படுகிறார்.
- நடிகை, நடனக் கலைஞர் மற்றும் தொலைக்காட்சி நடிகை சுனிதா கோகோய், *ஜோடி நம்பர் ஒன் பருவம் 5* மற்றும் குக்கு வித் கோமாளியில் தோன்றியதற்காக நன்கு அறியப்பட்டவர்.
- கானா பாடகரும் மற்றும் நடிகருமான ஜெஃப்ரி
- *பசுபதி மே/பா. ராசக்காபாளையம்*, *பாண்டவர் பூமி* திரைப்படங்கள் மற்றும்பாக்கியலட்சுமி (தொலைக்காட்சித் தொடர்) ஆகியவற்றில் நடித்ததற்காக அறியப்பட்ட திரைப்பட மற்றும் தொலைக்காட்சி நடிகர் ரஞ்சித்.
- பவித்ரா ஜனனி, ஒரு தொலைக்காட்சி நடிகை, *ஈரமணா ரோஜாவே* மற்றும் தென்றல் வந்து என்னைத் தொடும் ஆகிய தொலைக்காட்சித் தொடர்களில் நடித்ததற்காக அறியப்படுகிறார்.
- சௌந்தரியா நஞ்சுண்டன், *தர்பார்*, *திரௌபதி*, வேற மாரி ஆபிஸ் ஆகிய படங்களில் நடித்ததற்காக அறியப்பட்ட நடிகை மற்றும் மாடல்.
- அருண் பிரசாத், *பாரதி கண்ணம்மா* தொலைக்காட்சித் தொடரில் நடித்ததற்காக அறியப்பட்ட ஒரு தொலைக்காட்சி நடிகர்.
- தார்சிகா, *தாலாட்டு*, *பொன்னி* மற்றும் ஜோடி ஆர் யு ரெடி ஆகிய தொலைக்காட்சி நிகழ்ச்சிகளில் நடித்ததற்காக அறியப்பட்ட தொலைக்காட்சி நடிகை.
- வி. ஜே. விஷால், ஒரு தொலைக்காட்சி நடிகர், கல்யாணமாம் கல்யாணம், *அரண்மனை கிளி* மற்றும் *பாக்யலட்சுமி* தொலைக்காட்சி நிகழ்ச்சிகளில் நடித்ததற்காக அறியப்படுகிறார்.
- அன்ஷிதா அக்பர்ஷா, *செல்லம்மா* என்ற தொலைக்காட்சி தொடர்களிலும், கபானி மற்றும் *கூடேவிடே* போன்ற மலையாளத் தொடர்களிலும் முக்கிய வேடங்களில் நடித்ததற்காக அறியப்பட்ட ஒரு தொலைக்காட்சி நடிகை.
- அர்னாவ், *சக்தி*, கேளடி கண்மணி மற்றும் *செல்லம்மா* ஆகிய தொலைக்காட்சி தொடர்களில் நடித்ததற்காக அறியப்பட்ட ஒரு தொலைக்காட்சி நடிகர்.
- முத்துகுமாரன், சமூக ஊடக செல்வாக்கு செலுத்துபவர் மற்றும் தொகுப்பாளர்.
- *ஜோடி (ஃபன் அன்லிமிடெட்*) மற்றும் தேன்மொழி பி. ஏ. ஆகிய தொலைக்காட்சி தொடர்களில் நடித்ததற்காக அறியப்பட்ட நடிகை மற்றும் தொலைக்காட்சி தொகுப்பாளர் ஜாக்குலின் லிடியா
# பிக் பாஸ் (தமிழ்) பருவம் 8

## வீட்டுத் தோழர்கள்.

### வைல்ட் கார்டு

- நுழைபவர்கள் நாகப்ரியா "ரியா" தியாகராஜன், பிக் பாஸ் விமர்சகர், செல்வாக்கு செலுத்துபவர் மற்றும் மாடல். அவர் அழகுப் போட்டியான மிஸ் சென்னை 2023 இன் இரண்டாவது ரன்னர் அப் ஆவார்.
- ரானவ் வி சி, ஒரு நடிகர் மற்றும் மாடல்.
- வர்ஷினி வெங்கட், கண்ணான கண்ணே படத்தில் நடித்ததற்காக அறியப்பட்ட நடிகை மற்றும் மாடல் ஆவார்.
- மஞ்சரி நாராயணன், செல்வாக்கு மிக்கவர், பொதுப் பேச்சாளர் மற்றும் செய்தி வாசிப்பாளர், தமிழ் பேச்சு எங்கள் மூச்சு (சீசன் 3) இல் போட்டியாளராக அறியப்பட்டவர்.
- சிங்கக்குட்டி படத்தில் நடித்ததற்காகவும், சீசன் 1 போட்டியாளர் சுஜா வருணியின் கணவர் பிபி ஜோடிகளை (சீசன் 2) வென்றதற்காகவும் அறியப்பட்ட நடிகர் சிவ குமார்.
- ராயன், தமிழும் சரஸ்வதியும் மற்றும் பனிவிழும் மலர்வனம் ஆகிய படங்களில் நடித்ததற்காக அறியப்பட்ட ஒரு தொலைக்காட்சி நடிகர்.
# பிக் பாஸ் (தமிழ்) பருவம் 8

## திருப்பங்கள்

### ஆடவர் vs மகளிர்

தொடக்க நாளில், பிக் பாஸ் சீசனின் கருப்பொருள் ஆடவர்கள் vs மகளிர்கள் என்று அறிவித்தார், இதன்படி ஆடவரும் மகளிரும் பிக் பாஸ் வீட்டு வசதிகள் மற்றும் சலுகைகளுக்காக தங்கள் எதிர் பாலினத்தினருடன் போராட வேண்டும்.
# பிக் பாஸ் (தமிழ்) பருவம் 8

## திருப்பங்கள்

### 24 மணி நேர வெளியேற்றல்

பிக் பாஸ் வரலாற்றில் முதன்முறையாக பிரமாண்டமான வெளியீடு நடந்த 24 மணி நேரத்திற்குள் போட்டியாளர் ஒருவர் சக போட்டியாளர்களால் வெளியேற்றப்படும் புதிய விதிப்படி சாச்சனா வெளியேற்றப்பட்டதாகவும் தொகுப்பாளர் விஜய் சேதுபதி அறிவித்தார்.
# பிக் பாஸ் (தமிழ்) பருவம் 8

## திருப்பங்கள்

### அணி ஒதுக்கீடு (போட்டியாளர் இடமாற்றம் மற்றும் நேரடி நியமன அதிகாரம்)

ஒரு ஆண் மற்றும் பெண் போட்டியாளர் தங்கள் அணியை ஆதரிப்பதற்காக அவரவர்களின் எதிர் அணிகளுக்கு மாற்றி அனுப்பப்படுவார்கள். இதன்படி பிக் பாஸின் வெளியேற்ற செயல்முறை நிகழ்வில் ஒரு போட்டியாளரை நேரடியாக பரிந்துரைக்கக்கூடிய திறன் இருவருக்கும் வழங்கப்பட்டது.  
**திறவுகோல்**  
| நாள் 1 | நாள் 2 | நாள் 5 |
| --- | --- | --- |
# பிக் பாஸ் (தமிழ்) பருவம் 8

## திருப்பங்கள்

### புள்ளி அமைப்பு

ஆடவர் குழு மற்றும் மகளிர் குழு அவரவரின் ஒவ்வொரு வாரப் போட்டிப்பணிகளுக்கும் தங்கள் புள்ளிகளைப் பதிவு செய்வார்கள். 1 பணியை வெல்வது 1 புள்ளியை விளைவிக்கும், மேலும் பருவத்தின் முடிவில் மிக நெருக்கமாக புள்ளிகளை பெற்று இருக்கும் அணி சிறப்பு நன்மைகளைப் பெறும்.
| 0 |
| --- |
# பிக் பாஸ் (தமிழ்) பருவம் 8

## விருந்தினர் வருகைகள்

| **வாரம் 1** | **நாள் 0** | வி. ஜே. மகாலட்சுமி, ரம்யா என்.எஸ்.கே, சியாமந்தா கிரண், நேஹா மேனன், வி. ஜே. சிரியா சுரேந்திரன் | போட்டியாளர்களான ரவீந்தர், சத்யா, பவித்ரா, வி. ஜே. விஷால் மற்றும் அன்ஷிதா ஆகியோரை ஆதரிப்பதற்காக | } |
| --- | --- | --- | --- | --- |
# சித்தபுரம்

**சித்தபுரம்** (Chittapuram) என்பது இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் உள்ள ஒரு கிராமமாகும். இது குண்டூர் வருவாய் பிரிவின் இப்பூர் மண்டலத்தில் அமைந்துள்ளது.
# சித்தபுரம்

## புவியியல்

சித்தபுரம், இப்பூர் மண்டல தலைமையகத்தின் தென்கிழக்கில், 16°13′09′′வடக்கு 79°49′40′′கிழக்கு என்ற அடையாள ஆள்கூறுகளில் 1047 எக்டேர் (2,590 ஏக்கர்) பரப்பளவில் பரவியுள்ளது.
# சித்தபுரம்

## ஆட்சி

சித்தபுரம் கிராம பஞ்சாயத்து என்பது கிராமத்தின் உள்ளாட்சி அமைப்பாகும். இவ்வமைப்பின் படி இக்கிராமம் வார்டுகளாகப் பிரிக்கப்பட்டுள்ளது. ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது.
# சித்தபுரம்

## கல்வி

கல்வியாண்டிற்கான பள்ளி தகவல் அறிக்கையின்படி, கிராமத்தில் 3 மண்டல் பரிசத்து பள்ளிகள் உள்ளன.
# விசயா செய்தித்தாள்கள் நிறுவனம்

**விசயா செய்தித்தாள்கள் நிறுவனம்** (ஆங்கில மொழியில் : **Wijeya Newspapers limited**) என்பது இலங்கையின் தலைநகரான கொழும்புவில் இருந்து இயங்கக்கூடிய நாளிதழ்கள் வெளியீட்டு நிறுவனமாகும். இந்த நிறுவனத்தை, இலங்கை சுதந்திரப் போராட்டத் தலைவர் மற்றும் அசோசியேட்டட் நியூஸ் பேப்பர்ஸ் ஒப் சிலோன் லிமிடெட் என்னும் நிறுவனத்தை நிறுவிய டி. ஆர். விஜயவர்தனா அவர்களின் மகன் இரஞ்சித் விஜயவர்தனா அவர்களால் 1979 ஆம் ஆண்டு நிறுவப்பட்டது. இந்த நிறுவனமானது தமிழ் சிங்களம் மற்றும் ஆங்கிலம் ஆகிய மூன்று மொழிகளில் நாளிதழ்களை வெளியிடுகின்றது.
# வெட்டுவாணம் எல்லையம்மன் கோயில்

**வெட்டுவாணம் எல்லையம்மன் கோயில்** வேலூர் மாவட்டத்தில் பள்ளிகொண்டா அருகில் அமைந்துள்ள அம்மன் கோயிலாகும். வெட்டுவாணத்தின் பழைய பெயர் மேலைவித்தூர். ஜமதக்கினி-ரேணுகா தேவியின் மகனாகப் பிறந்த பரசுராமர், தனது தாய் ரேணுகாம்பாளின் தலையைக் கொய்த இடம் *வெட்டுவாணம்* என்ற தல வரலாறு கொண்டது. ஒவ்வொரு வருடமும் ஆடி மாத வெள்ளிகிழமைகளில் இங்கு விழா நிகழ்வுகள் மிகச் சிறப்பாக நடைபெறுகிறது.
# அம்பேபுசை

**அம்பேபுசை** (*Ambepussa*) என்பது இலங்கையின் சப்ரகமுவ மாகாணத்தின், கேகாலை மாவட்டத்தில் உள்ள ஓர் ஊராகும்.
# அம்பேபுசை

## வரலாறு

அம்பேபுசை தொடருந்து நிலையம், முதல் பயணிகள் தொடருந்து சேவைக்கான முடிவிட நிலையமாக இருந்தது. இந்த நிலையத்துக்கான தொடருந்து சேவைக்காக பத்துப் பெட்டிகள் கொண்ட வண்டி கொழும்பு கோட்டை தொடருந்து நிலையத்திலிருந்து 1865 அக்டோபர் 22 அன்று புறப்பட்டது. இருப்பினும் முதல் தொடருந்து 1864 திசம்பர் 27 அன்றே நிலையத்திற்கு வந்தது.  
அம்பேபுசை நகரத்தில் முன்னர் அம்பேபுசை ரெஸ்ட்ஹவுஸ் என அழைக்கப்பட்ட ஹெரிடேஜ் அம்பேபுசை ஓட்டல் அமைந்துள்ளது, இது நாட்டின் விடுதி நோக்கத்திற்காக கட்டப்பட்ட பழமையான தங்கும் விடுதியாகும். 1822 ஆம் ஆண்டு கொழும்பு-கண்டி கண்டி வீதி அமைக்கப்பட்ட போது பொதுப்பணித் திணைக்களத்தின் நிறைவேற்றுப் பொறியியலாளர் வசிப்பிடமாக இது கட்டப்பட்டது. இது 1828 ஆம் ஆண்டில் ஒரு ஓய்வு மாளிகையாக மாற்றப்பட்டது. இது வெள்ளை வட்டத் தூண்களைக் கொண்டதாகவும், ஒரு மாடி, ஏழு அறைகளோடு, டச்சுக்கால வளமனை ஆகியவற்றைக் கொண்டுள்ளது.  
மகா ஆற்றின் கரையில் அமைந்துள்ள அரசாங்க வேளாண் பண்ணைக்கு இந்த நகரம் பெயர் பெற்றது.
# அம்பேபுசை

## புவியியல்

அம்பேபுசை கொழும்பிலிருந்து வடமேற்கில் தீவின் மேற்குப் பகுதியில் 59 கி.மீ. (37 மைல்) தொலைவில் உள்ளது. இது கண்டிக்கு கிழக்கே 57 கி.மீ. (35 மைல்) தொலைவிலும், குருணாகலுக்கு வடகிழக்கே 34 கி.மீ. (21 மைல்) தொலைவிலும், கேகாலையில் இருந்து 18 கி.மீ. (11 மைல்) தொலைவிலும் உள்ளது.
# அம்பேபுசை

## போக்குவரத்து

அம்பேபுசை ஏ1 (கொழும்பு - கண்டி) நெடுஞ்சாலை, ஏ-6 (அம்பேபுசை-திருகோணமலை) வீதியின் சந்தியில் அமைந்துள்ளது. அம்பேபுசை தொடருந்து நிலையம் கம்பகா மாவட்டத்தில் வடகிழக்கில் 7 கி.மீ. (4.3 மைல்) தொலைவில் அமைந்துள்ளது.
# இராச்டிரிய லோக் ஜனசக்தி கட்சி

**இராச்டிரிய லோக் ஜனசக்தி கட்சி** (*Rashtriya Lok Janshakti Party*) என்பது பசுபதி குமார் பராசு தலைமையில் அக்டோபர் 2021இல் துவக்கப்பட்ட ஓர் இந்திய அரசியல் கட்சியாகும். இது முன்பு ஒருங்கிணைந்த லோக் ஜனசக்தி கட்சியின் ஒரு பகுதியாக இருந்தது. ஆனால் இது இரண்டு பிரிவுகளாகப் பிரிந்தது. இதன் மற்றொரு பிரிவினர் லோக் ஜனசக்தி கட்சி (ராம் விலாசு) எனும் கட்சியினைத் தோற்றுவித்தனர். இதன்பிறகு இராச்டிரிய லோக் ஜனசக்தி கட்சி (பசுபதி பராசாத் தலைமையிலான) தேசிய ஜனநாயகக் கூட்டணியில் இணைந்தது.  
இந்தக் கட்சி 2022 மணிப்பூர் சட்டப் பேரவைத் தேர்தலில் போட்டியிட்டது. ஆனால் எந்த இடத்தையும் வெல்ல முடியவில்லை.  
இராச்டிரிய லோக் ஜனசக்தி கட்சியின் வேட்பாளர் பூசண் ராய், 2022ஆம் ஆண்டில் வைசாலி தொகுதியில் சட்டமேலவை உறுப்பினராக வென்றார்.
# சோடியம் அறுபுளோரோ அலுமினேட்டு

## தயாரிப்பு

பெரும்பாலான கிரையோலைட்டு பல்வேறு வகையான தொடர்புடைய பாதைகளால் தயாரிக்கப்படுகிறது. அவற்றில் ஒரு வழி சோடியம் அலுமினேட்டும் ஐதரோபுளோ அமிலமும் வினைபுரிவதால் சோடியம் அறுபுளோரோ அலுமினேட்டு உருவாகும் வழியாகும்:  
:Na<sub>3</sub>Al(OH)<sub>6</sub> + 6 HF → Na<sub>3</sub>AlF<sub>6</sub> + 6 H<sub>2</sub>O  
பிற தயாரிப்புப் பாதைகள்:  
:6 HF + 3 NaAlO<sub>2</sub> -> Na<sub>3</sub>AlF<sub>6</sub> + Al<sub>2</sub>O<sub>3</sub> + 3 H<sub>2</sub>O
:4 AlF<sub>3</sub> + 3 Na<sub>2</sub>O -> 2 Na<sub>3</sub>AlF<sub>6</sub> + Al<sub>2</sub>O<sub>3</sub>  
பெரும்பாலும் பாசுப்பேட்டு சுரங்கத்திலிருந்து மீட்டெடுக்கப்படும் அறுபுளோரோ அலுமினிக் அமிலம், அம்மோனியம் அறுபுளோரோஅலுமினேட்டைக் கொடுப்பதற்காக அம்மோனியாவுடன் சேர்த்து நடுநிலைப்படுத்துதல் தொடங்கி இரண்டு-படி செயல்பாட்டில் வினைப்படுவது முன்னோடி செயல்முறையாகும்:  
:H<sub>3</sub>AlF<sub>6</sub> + 3NH<sub>3</sub> → (NH<sub>4</sub>)<sub>3</sub>AlF<sub>6</sub>
:(NH<sub>4</sub>)<sub>3</sub>AlF<sub>6</sub> + 3NaOH → Na<sub>3</sub>AlF<sub>6</sub> + 3NH<sub>3</sub> + 3H<sub>2</sub>O  
சோடியம் அறுபுளோரோஅலுமினேட்டின் கனிம வடிவம், கிரையோலைட்டு என்று அழைக்கப்படுகிறது. இது கிரீன்லாந்தின் மேற்கு கடற்கரையில் உள்ள ஐவிக்டட்டில் 1987 ஆம் ஆண்டில் படிவுகளில் குறையும் வரை வெட்டப்பட்டது.
# சோடியம் அறுபுளோரோ அலுமினேட்டு

## பயன்கள்

பாக்சைட்டு போன்ற அலுமினிய ஆக்சைடுகளின் மின்னாற்பகுப்புக்கான கரைப்பானாக (அல்லது இளக்கி) செயற்கை கிரையோலைட்டின் மேலாதிக்கப் பயன்பாடாகும். அலுமினிய ஆக்சைடுகளை உலோக அலுமினியமாக மாற்றுவதற்கு உலோக அயனிகள் கரைக்கப்பட வேண்டும், இதனால் அவை மின்னாற்பகுப்பு கலத்தில் வழங்கப்படும் எலக்ட்ரான்களை ஏற்றுக்கொள்கின்றன. அந்த கரைப்பானாக கிரையோலைட்டு மற்றும் சில அலுமினியம் ட்ரைபுளோரைடு கலவை பயன்படுத்தப்படுகிறது. வழக்கமான கரைசல்கள் போலல்லாமல், இது உருகுவதற்கு 1000 °செல்சியசு வெப்பநிலை தேவைப்படுகிறது. பற்களை வெண்மையாக்குதல் மற்றும் கண்ணாடிக்கான ஒளிகாட்டி ஆகியவை மற்ற பயன்பாடுகளில் அடங்கும்.
# சோடியம் அறுபுளோரோ அலுமினேட்டு

## பாதுகாப்பு

ஒப்பிடக்கூடிய அலுமினியம் முப்புபுளோரைடுக்கு இணையாக சோடியம் அறுபுளோரோ அலுமினேட்டின் உயிர் கொல்லும் அளவு 600 மி.கி/கி.கி ஆகும். கிரையோலைட்டு தண்ணீரில் சிறிதளவே கரையும்.
# சோடியம் அறுபுளோரோ அலுமினேட்டு

## தொடர்புடைய சேர்மம்

சியோலைட்டு (Na<sub>5</sub>Al<sub>3</sub>F<sub>14</sub>) மற்றொரு சோடியம் புளோரோ அலுமினேட்டு சேர்மமாகும்.
# பாசிர் கூடாங்-பெர்மாஸ் ஜெயா நெடுஞ்சாலை

**பாசிர் கூடாங்-பெர்மாஸ் ஜெயா நெடுஞ்சாலை** அல்லது **மலேசிய கூட்டரசு சாலை 35** (ஆங்கிலம்: *Malaysia Federal Route 35*; அல்லது *Permas Jaya-Pasir Gudang Highway*); மலாய்: *Laluan Persekutuan Malaysia 35* அல்லது *Lebuhraya Permas Jaya-Pasir Gudang*) என்பது மலேசியா, ஜொகூர், ஜொகூர் பாரு மாநகரத்தில் உள்ள ஒரு முக்கியமான நெடுஞ்சாலை ஆகும்.  
இந்தச் சாலை ஒரு கட்டணமில்லா நெடுஞ்சாலை; மற்றும் இசுகந்தர் மலேசியா *(Iskandar Malaysia)* திட்டத்தின் ஒரு பகுதியாகும்.  
பண்டார் பாரு பெர்மாஸ் ஜெயா *(Bandar Baru Permas Jaya)* மற்றும் தாமான் ரிந்திங் *(Taman Rinting)* வழியாகச் செல்லும் இந்த 13.4 கிமீ (8.3 மைல்) நெடுஞ்சாலை, ஜொகூர் பாரு மாநகரின் மையத்தில் உள்ள பாக்கார் பத்து புறநகர்ப் பகுதியை பாசிர் கூடாங் நகரத்துடன் இணைக்கிறது.
# பாசிர் கூடாங்-பெர்மாஸ் ஜெயா நெடுஞ்சாலை

## பொது

பாசிர் கூடாங்-பெர்மாஸ் ஜெயா நெடுஞ்சாலை, பெர்மாஸ் ஜெயா பாலம் வழியாகவும் செல்கிறது; மற்றும் பாசிர் கூடாங்கிற்கான மாற்று வழியாகவும் அமைகிறது.  
பாசிர் கூடாங் நெடுஞ்சாலை *(Pasir Gudang Highway),* இரண்டாவது இணைப்பு விரைவுச்சாலையின் *(Second Link Expressway)* பொந்தியான்-ஜொகூர் பாரு இணைப்பு *(Pontian–Johor Bahru Link)*; மற்றும் செனாய்-தெசாரு விரைவுச்சாலைக்குப் *(Senai–Desaru Expressway)* பிறகு, இசுகந்தர் மலேசியா பகுதியில் நான்காவது கிழக்கு-மேற்கு விரைவுச்சாலை ஆகும்.  
இந்தச் சாலையின் கிலோமீட்டர் **0**; ஜொகூர் பாரு மாநகரத்தின் பாக்கார் பத்து பகுதியில் தொடங்குகிறது. ஜொகூர் பாரு கிழக்கு கடற்கரை பார்க்வே *(Johor Bahru East Coast Parkway)* எனும் பெயரில் இருந்த இந்த நெடுஞ்சாலை, 2014-ஆம் ஆண்டில், மலேசிய கூட்டரசு சாலை 35 என மலேசிய பொதுப்பணித் துறையினால் உறுதி செய்யப்பட்டு மலேசிய அரசிதழில் வெளியிடப்பட்டது.
# பாசிர் கூடாங்-பெர்மாஸ் ஜெயா நெடுஞ்சாலை

## பொது

### சாலைத் தரம்

இந்த நெடுஞ்சாலையின் பெரும்பாலான பகுதி, ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளது.  
மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.
# பாசிர் கூடாங்-பெர்மாஸ் ஜெயா நெடுஞ்சாலை

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# நத்தம் கணவாய் புரட்சி

**நத்தம் கணவாய் போர்**, என்பது கி.பி. 1755-ல் ஆங்கிலேயர் படை தமிழகத்தில் முதன் முதலாக மிகப் பெரிய உயிரிழப்பை சந்தித்த ஒரு யுத்தம் ஆகும்.
# பின்புலம்

கி.பி.1755-ல் பெப்ரவரி மாதம் கிழக்கிந்திய கம்பெனிக்கு எதிராக மதுரை மாவட்டம், நத்தம் கணவாய் பகுதியில் நடந்த சண்டையில் 1000 ஆங்கிலேய படையினர் ஈடுபட்டனர், அதில் 970 பேர் கொல்லப்பட்டனர்.  
கி.பி. 1752-ல் மதுரை நிர்வாகப் பொறுப்பு மியான் என்பவரிடம் இருந்தது. அப்போதுதான் ஆற்காடு நவாப்புகளுக்காக களத்துக்கு ஆங்கிலேய படைகள் வந்திருந்தன. கி.பி. 1755-ல் நவாப்பிற்கு வரிவசூல் செய்யவந்த ஆங்கில தளபதி கர்னல் கீரோன் (கர்னல் அலெக்ஸாண்டர் ஹெரான்) மற்றும் கான் சாகிப், மதுரையில் உள்ள கோவில்குடி என்கிற இடத்தில் கள்ளர்கள் வணங்கக்கூடிய சாமி சிலையை எடுத்து சென்றார்கள். திருநெல்வேலி பகுதியில் வரி வசூல் செய்கிறார்கள், அங்கே நெற்கட்டான் செவ்வலில் பூலித்தேவரிடம் வரி வசூல் செய்யமுடியாமல் மதுரை திரும்பி வருகிறார்கள். அவர்களில் ஒரு பிரிவு படையினர் மதுரையில் இருந்து திருச்சி செல்வதற்க்காக ஜமால் சாகிப் என்பவர் தலைமையில் 1000 சிப்பாய்களும் சென்றார்கள். இதனிடையே கோவில்குடியில் தங்களது குலதெய்வ சிலைகளை கொள்ளையடித்துவிட்டு போன கர்னல் ஹெரானை வீழ்த்துவதற்காக கள்ளர் நாடுகளின் கள்ளர்கள் ஒருங்கிணைந்து திட்டம் தீட்டி காத்திருந்தனர்.
# நத்தம் கணவாய் சண்டை

ஆங்கிலேய படைகளை வீழ்த்த கள்ளர்கள் தேர்ந்தெடுத்த இடம் நத்தம் கணவாய். மலைகளுக்கு நடுவே செல்லும் இந்த கணவாய் பாதை வழியாக திருச்சிக்கு செல்ல திட்டமிட்டிருந்தது ஆங்கிலேய படை. இருந்த போதும் மறவர்களின் தாக்குதல் திட்டங்களை உளவாளிகள் மூலம் ஆங்கிலேயர்கள் அறிந்து வைத்திருந்தனர். இது தொடர்பாக கர்னல் ஹெரானுக்கும் எச்சரிக்கை ஓலை அனுப்பப்பட்டது.  
கர்னல் ஹெரான் புத்திசாலித்தனமாக செயல்படுவதாக நினைத்து தமது ஆங்கிலேய படைகளை சிறு சிறு குழுக்களாக பிரித்து குறிப்பிட்ட கால இடைவெளியில் நத்தம் கணவாய் பகுதி வழியாக அனுப்பி வைத்துக் கொண்டிருந்தார். கர்னல் ஹெரான் எதிர்பார்த்தபடி எந்த ஒரு தாக்குதலும் கள்ளர்கள் தரப்பில் இருந்து நடத்தப்படவில்லை. ஆனால் கணவாயின் இருபக்கமும் பதுங்கி இருந்த கள்ளர் சேனை தாக்குவதற்கு காத்துக் கொண்டிருந்தது. ஆங்கிலேய படை ஒவ்வொன்றையும் முன்னேறவிட்டு பின்னால் வந்த படையை வழிமறித்து தாக்கியது. தமிழர் நிலத்தின் ஆகப் பெரும் ஆயுதங்கள் அத்தனையையும் அன்று கள்ளர் சேனை பயன்படுத்தியது. கள்ளர் சேனையின் நோக்கமான கோவில்குடி குலதெய்வ சிலைகள் ஹெரானின் படையிடம் இருந்து மீட்கப்பட்டன.  
செர்ஜியண்ட கௌல்ட் என்பவர் தலைமையில் சென்றவர்கள் அனைவரும் கள்ளர் படையினர்களால் நத்தம் பகுதியில் கொல்லப்பட்டதால், கர்னல் ஹெரான் படையினரை நான்கு பகுதியாக பிரித்து வழிநடத்தினார்.  
கேப்டன் ஜோசப்பும், கர்னல் ஹெரானும் மீதம் இருந்த வீரர்களுடன், திருச்சி சென்றனர். இந்த சண்டையில் கள்ளர் படையினர் வெற்றி பெற்றனர்.
# மகாராட்டிராவின் துணை முதல்வர்கள் பட்டியல்

**மகாராட்டிராவின் துணை முதல்வர்கள் பட்டியல்** (*List of deputy chief ministers of Maharashtra*) என்பது மகாராட்டிரா அரசாங்கத்தின் நிர்வாகத் துணைத் தலைவராகவும், அமைச்சரவையின் இரண்டாவது மிக உயர்ந்த அமைச்சராகவும் உள்ளவர் பட்டியல் ஆகும்.
# மகாராட்டிராவின் துணை முதல்வர்கள் பட்டியல்

## துணை **முதல்வர்கள்** பட்டியல்

**ஆதாரம்**  
| 1 | நாசிகராவ் திருபுதேனாசிகிராவ் திருபுடே | பாந்த்ரா | 5 மார்ச் 1978 | 18 சூலை 1978 | 135நாட்கள் | ஐந்தாவது <small>(1978)</small> | வசந்ததா பாட்டீல் | இந்திய தேசிய காங்கிரசு |
| --- | --- | --- | --- | --- | --- | --- | --- | --- |
| 2 | **சுந்தர்ராவ் சோலங்கே** | மஜோல்கான் | 18 சூலை 1978 | 17 பிப்ரவரி 1980 | 1ஆண்டு, 214நாட்கள் | சரத் பவார் | இந்திய காங்கிரஸ் (சோசலிஸ்ட்) |  |
| 3 | ராமராவ் ஆதிராமராவ் ஆதிகர் | அகமதுநகர் | 2 பிப்ரவரி 1983 | 5 மார்ச் 1985 | 2ஆண்டுகள், 31நாட்கள் | 6வது <small>(1980)</small> | வசந்ததா பாட்டீல் | இந்திய தேசிய காங்கிரஸ் |
| 4 | கோபிநாத் முண்டேகொபீனாத் | ரேனாப்பூர் | மார்ச் 14,1995 | அக்டோபர் 18,1999 | 4ஆண்டுகள், 218நாட்கள் | 9ஆம் <small>(1995)</small> | மனோகர் ஜோஷி
----நாராயண் ரானே | பாரதிய ஜனதா கட்சி |
| 5 | **சாகன் புஜ்பால்** புஜ்பால் | மும்பை நகரம் | அக்டோபர் 18,1999 | 23 திம்பர் 2003 | 4ஆண்டுகள், 66நாட்கள் | 10ஆம் <small>(1999)</small> | விலாஸ்ராவ் தேஷ்முக்
----சுசில்குமார் சிண்டே | தேசியவாத காங்கிரஸ் கட்சி |
| 6 | விஜயசின் மொஹிதே-பாடல்விஜயசின் மொஹிதே | மல்சிராசு | 25 திசம்பர் 2003 | 1 நவம்பர் 2004 | 312நாட்கள் | சுஷில்குமார் ஷிண்டே |  |  |
| 7 | **ஆர். ஆர். பாட்டீல்** | தசுகான் காவாதி மகான்கல் | 1 நவம்பர் 2004 | 8 திசம்பர் 2008 | 4ஆண்டுகள், 37நாட்கள் | 11வது <small>(2004)</small> | விலாஸ்ராவ் தேஷ்முக் |  |
| (5) | **சாகன் புஜ்பால்** புஜ்பால் | யவ்லா | 8 திசம்பர் 2008 | 7 நவம்பர் 2009 | 1ஆண்டு, 338நாட்கள் | அசோக் சவான் |  |  |
| 7 நவம்பர் 2009 | 11 நவம்பர் 2010 | 12ஆம் <small>(2009)</small> |  |  |  |  |  |  |
| 8 | **அஜித் பவார்** | பாராமதி | 11 நவம்பர் 2010 | 25 செப்டம்பர் 2012 | 1ஆண்டு, 319நாட்கள் | பிருத்விராஜ் சவான் |  |  |
| 7 திசம்பர் 2012 | 28 செப்டம்பர் 2014 | 1ஆண்டு, 295நாட்கள் |  |  |  |  |  |  |
| 23 நவம்பர் 2019 | 26 நவம்பர் 2019 | 3நாட்கள் | 14ஆம் தேதி <small>(2019)</small> | தேவேந்திர ஃபட்னாவிஸ் |  |  |  |  |
| 30 திசம்பர் 2019 | 29 சூன் 2022 | 2ஆண்டுகள், 181நாட்கள் | உத்தவ் தாக்கரே |  |  |  |  |  |
| 9 | **தேவேந்திர ஃபட்னாவிஸ்** | நாக்பூர் தென்மேற்கு | 30 சூன் 2022 | *பதவியில்* | 2ஆண்டுகள், 110நாட்கள் | ஏக்நாத் ஷிண்டே | பாரதிய ஜனதா கட்சி |  |
| (8) | **அஜித் பவார்** | பாரமதி | 2 சூலை 2023 | 1ஆண்டு, 108நாட்கள் | தேசியவாத காங்கிரஸ் கட்சி | } |  |  |
# மகாராட்டிராவின் துணை முதல்வர்கள் பட்டியல்

## புள்ளிவிவரங்கள்

### துணை முதலமைச்சர் பட்டியல்

| நீண்டகால தொடர்ச்சியான காலம் | துணை முதலமைச்சர் பதவியின் மொத்த காலம் |
| --- | --- |
# சுனில் பரத்வாஜ்

**சுனில் பரத்வாஜ்** (Sunil Bhardwaj) சம்மு-காசுமீரைச் சேர்ந்த இந்திய அரசியல்வாதி ஆவார். இவர் 2024 முதல் சம்மு-காசுமீர் சட்டமன்ற உறுப்பினராக உள்ளார், பாரதிய ஜனதா கட்சி உறுப்பினராக ராம்நகர் சட்டமன்றத் தொகுதியில் போட்டியிட்டு வென்றார் .
# சுனில் பரத்வாஜ்

## தனிப்பட்ட வாழ்க்கை மற்றும் கல்வி

2020 இல் சம்மு பல்கலைக்கழகத்தில் வணிக மேலாண்மையில் முனைவர் பட்டம் பெற்றுள்ள இவர் சம்மு பல்கலைக்கழகத்தில் பேராசிரியரும் ஆவார்.
# கோதன்பர்க்

**கோதன்பர்க்** (*Gothenburg*), மக்கள்தொகை அடிப்படையில் சுவீடனில் இரண்டாவதாகவும், நோர்டிக் நாடுகளில் ஐந்தாவதாகவும் உள்ள பெரிய நகரமாகும். இது சுவீடனின் மேற்கு கடற்கரையில் அமைந்துள்ளது. நகரப்பகுதியில் சுமார் 600,000 மக்களும், பெருநகரப் பகுதியில் சுமார் 1.1 மில்லியன் மக்களும் வசிக்கின்றனர்.
அரசர் குசுடாவசு அடோல்பசு 1621 இல் அரச சாசனம் மூலம் கோதன்பர்க் நகரை நன்கு பலப்படுத்தப்பட்ட, முக்கியமான இடச்சு வர்த்தக காலனியாக நிறுவினார்.  
கோதெபாய் பல்கலைக்கழகமும், சால்மர்ஸ் தொழில்நுட்ப பல்கலைக்கழகமும் இங்கு உள்ளது. வால்வோ நிறுவனம் 1927 இல் கோதன்பர்க்கில் நிறுவப்பட்டது. இப்பகுதியில் உள்ள மற்ற முக்கிய நிறுவனங்கள்: அஸ்ட்ராஜெனெகா, எரிக்சன்.
# ரவாங் புறவழிச்சாலை

| length_km = 10.662
| direction_a = வடக்கு
| terminus_a = செரண்டா தெற்கு மாற்றுச் சாலை
| junction =  
கோலாலம்பூர்-ரவாங் நெடுஞ்சாலை  
| direction_b = தெற்கு
| terminus_b = தாமான் ரிம்பா டெம்பிளர் மாற்றுச் சாலை  
| destinations = கோலா குபு பாரு; செரண்டா; பத்தாங்காலி; பண்டார் பாரு செலாயாங்; செலாயாங்; பத்து மலை
| established = 2005
| history = கட்டுமானம் 2017  
ரவாங் புறவழிச்சாலை, 28 நவம்பர் 2017 அன்று போக்குவரத்திற்காகத் திறக்கப்பட்டது. ரவாங் புறவழிச்சாலையைக் கட்டுவதற்கு ரிங்கிட் RM 628 மில்லியன் செலவானது. இதன் கட்டுமானம் 16 சூலை 2005-இல் தொடங்கி 21 நவம்பர் 2017-இல் நிறைவடைந்தது.  
10 கி.மீ. நீளம் கொண்ட இந்த ரவாங் புறவழிச்சாலையைக் கட்டுவதற்கு 12 ஆண்டுகள் பிடித்தன. மலைக் குன்றுகளுக்கு இடையில் உயரமான துண்களை எழுப்பி, மேம்பாலங்களைக் கட்டுவதில் ஏற்பட்ட சிக்கல்களினாலும்; இயற்கை இடர்களினாலும் கால தாமதம் ஏற்பட்டது.
# ரவாங் புறவழிச்சாலை

## பொது

இந்தப் புறவழிச்சாலையில் 2.7 கி.மீ. தொலைவிற்கு மிக உயரமான மேம்பாலம் கட்டப்பட்டு உள்ளது. அந்த மேம்பாலத்தைத் தாங்கி நிற்கும் தூண்கள் 58.2 மீட்டர் உயரம் கொண்டவை. ரவாங் நகரின் மையத்தில் செல்லும் மலேசிய கூட்டரசு சாலை 1-இல் போக்குவரத்து நெரிசலைத் தீர்க்க ரவாங் புறவழிச்சாலை கட்டப்பட்டது.  
இந்தப் புறவழிச்சாலை கட்டப்படுவதற்கு முன்னர், ரவாங் நகர மையத்தில் கடுமையான போக்குவரத்து நெரிசல் ஏற்படுவது வழக்கம்; அந்த வகையில், கோலாலம்பூர்-ஈப்போ சாலை வழியாக செரண்டாவில் இருந்து செலாயாங் நகருக்குப் பயணிக்க 2 மணிநேரம் வரை பிடித்தது என்றும் அறியப்படுகிறது.  
ரவாங் புறவழிச்சாலை 58.2 மீ உயரத்தில் அதன் மிக உயர்ந்த மேம்பாலத் தூணைக் கொண்டுள்ளது. இது மலேசியாவின் இரண்டாவது மிக உயரமான மேம்பாலச் சாலை வழியாகும்.[3] மீதமுள்ள 6.3 கி.மீ. பகுதி தரை மட்டத்தில் செல்கிறது.  
ரவாங் புறவழிச்சாலை ; கோலாலம்பூர்-ஈப்போ சாலை செரண்டாவுக்கு அருகில் ஒரு மாற்றுச் சாலை வழியாக முடிவடைகிறது. மேம்பாலக் கட்டுமான அணுகுமுறையின் மூலம், பாதிக்கப்படும் வனப்பகுதி 65 எக்டேரில் இருந்து 24 எக்டேராகக் குறைக்கப்பட்டது. ரவாங் புறவழிச்சாலை 12 ஆண்டுக் கட்டுமானத்திற்குப் பிறகு 21 நவம்பர் 2017-இல் கட்டி முடிக்கப்பட்டது.
# ரவாங் புறவழிச்சாலை

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# முகேன் ராவ்

**முகேன் ராவ்** (***Mugen Rao,*** பிறப்பு:1995) என்பவர் மலேசிய பாடகரும் தமிழ் திரைப்பட நடிகரும் ஆவார். 2019 இல், *பிக் பாஸ்* தமிழ் நிகழ்ச்சியின் பருவம் 3 இன் வெற்றியாளர் ஆவார். இவர் சில சமயங்களில் எம்ஜிஆர் என்ற சுருக்கப்பெயருடன் அழைக்கப்படுகிறார்.
# முகேன் ராவ்

## தனிப்பட்ட வாழ்க்கை

முகேன் ராவ் மலேசிய தலைநகர் கோலாலம்பூரில் மூன்று குழந்தைகளில் ஒருவராகப் பிறந்தார். இவரது தந்தை பிரகாஷ் ராவ் 2020 இல் இறந்தார்.
# முகேன் ராவ்

## தொழில் வாழ்க்கை

தனது தந்தையுடன் ஒரு மேடைப் பாடகராகத் தனது இசை வாழ்க்கையைத் தொடங்கிய முகேன் ஐம்பது மேடை நிகழ்ச்சிகளில் பாடியுள்ளார். மலாய் தொலைக்காட்சி நிகழ்ச்சியான *சேனந்துங் மலம்* மூலம் அறிமுகமான இவர், பின்னர் *கெராக் காஸ்* மற்றும் *கோரா* உள்ளிட்ட திரைபடங்களிலும் குறும்படங்கள், தொலைக்காட்சிப் படங்கள் மற்றும் விளம்பரங்களில் சிறிய வேடங்களிலும் நடித்துள்ளார். இவரது பிற்கால இசைக் காணொலிகளில் "*அன்பே ஆருயிரே*", "*போகிறேன்*", "*மயக்குறியே*" மற்றும் "*ஒத்த தாமரை*" ஆகியவை அடங்கும். இது 2022 இல் மெய்நிகர் உற்பத்தி தொழில்நுட்பம் மூலம் படமாக்கப்பட்டது.  
2019 ஆம் ஆண்டில், இவர் *பிக் பாஸ்* தமிழ் நிகழ்ச்சியின் பருவம் 3இல் கலந்து கொண்டு முதல் பரிசினை வென்றதன் மூலம் இந்தியாவில் பிரபலமடையத் துவங்கினார். இந்நிகழ்ச்சியில் கலந்து கொண்ட முதல் மலேசிய போட்டியாளரும் இவரேயாவார். "சத்தியமா" என்ற இவரது 2019 பாடல் பிக் பாஸ் நிகழ்ச்சியில் கலந்து கொண்டதன் காரணமாக, அதிகாரப்பூர்வமாக 2020 இல் வெளியிடப்பட்டது. பிக்பாஸ் வெற்றியைத் தொடர்ந்து தமிழ்த் திரைப்படத்துறையில் இவருக்கு உருவாகிய மவுசு மற்றும் படவாய்ப்புகள் காரணமாக சென்னைக்கு இடம் பெயர்ந்தார். .  
இவர் 2020 இல் மூன்று தமிழ்த் திரைப்பட ஒப்பந்தங்களில் கையெழுத்திட்டார். *வெற்றி* என்ற திரைப்படத்தில் முக்கிய கதாப்பாத்திரத்தில் நடிக்கப்போவதாக அறிவிக்கப்பட்டது . இயக்குநர் கவின் மூர்த்தியின் இயக்கத்தில் முன்னணி நாயகனாக நடித்த *வேலன்* என்ற திரைப்படம் திசம்பர் 2021 இல் வெளியிடப்பட்டது. 2022 இல், இவர் திவ்ய பாரதியுடன் இணைந்து *மதில் மெல் காதல்* என்ற திரைப்படத்தின் படப்பிடிப்பைத் தொடங்கினார் .
# முகேன் ராவ்

## திரைப்படவியல்

### திரைப்படங்கள்

| 2018 | *Ghora* | ஆதித்யா | மலேசிய திரைப்படம் |
| --- | --- | --- | --- |
| *ஹரன்* | அப்து |  |  |
| *ஹே காஃபிலோபர்* | ராம் |  |  |
| 2019 | *வெண்பா* | யுவராஜ் பாலகிருஷ்ணன் | மலேசிய படம் (தண்டாயுதபாணியே பாடலில் சிறப்புத் தோற்றம் ) |
| 2021 | *வேலன்* | வேலன் | மேலும் பாடகர் மற்றும் பாடலாசிரியர் |
| *வெற்றி* |  |  |  |
| *மதில் மெல் காதல்* |  |  |  |
| *Kaadhal Enbathu Saabama* |  |  |  |
| *ஜின்* | } |  |  |
# முகேன் ராவ்

## திரைப்படவியல்

### இணைய தொடர்கள்

| 2023 | *MY3* | ஆதித்ய சந்திரசேகர் | மேலதிக ஊடக சேவை வெளியீடு | } |
| --- | --- | --- | --- | --- |
# முகேன் ராவ்

## திரைப்படவியல்

### குறும்படங்கள்

| 2017 | *நான் பீட்டர்* |  |
| --- | --- | --- |
| 2018 | *Light Up Someone's Life * | } |
# முகேன் ராவ்

## திரைப்படவியல்

### தொலைக்காட்சி

#### நடிகர்

| 2009 | *செனந்துங் மாலாம்* | பேப்பர்பாய் | மலாய் |  |  |  |
| --- | --- | --- | --- | --- | --- | --- |
| 2010 | *டா பாம்பா* | துணை நடிகர் | மலாய் |  |  |  |
| 2011 | *கெரக் காஸ்* | துணை நடிகர் | டிவி2 | மலாய் |  |  |
| 2012 | *சிண்டிகெட் ஃபிக்ஸி* | துணை நடிகர் | மலாய் |  |  |  |
| 2012 | *ரூமா கெசில் இடு* | துணை நடிகர் | மலாய் |  |  |  |
| 2014 | *ரெம்ப அடா வைஃபை* | துணை நடிகர் | மலாய் |  |  |  |
| 2016 | *ஆஸ்ட்ரோ சிட்காம்: முடிதிருத்தும்* | முக்கிய நடிகர்கள் | தமிழ் |  |  |  |
| 2016 | *வீட்டுக்கு ஒரு பாட்டி* | முக்கிய நடிகர்கள் | தமிழ் |  |  |  |
| 2016 | *இப்பாடியும் பண்ணலாமா* | முக்கிய நடிகர்கள் | தமிழ் |  |  |  |
| 2017 | *அகம் புரம்* | தமிழ் |  |  |  |  |
| 2018 | *செகுரிட்டி* | டிவி2 | தமிழ் |  |  |  |
| 2018 | *Sugamaana Sumaigal* | தமிழ் |  |  |  |  |
| 2019 | *நீ யார்* | முக்கிய நடிகர்கள் | டிவி2 | தமிழ் | சிறந்த தொலைக்காட்சி நாடக நடிகர் விருது | } |
| 2014 | "அன்பே ஆருயிரே" | பிரசான் சீன் |  |
| --- | --- | --- | --- |
| 2015 | "ஆயிரம் சொர்கம்" | எம்சி போய் | மேலும் இணை பாடலாசிரியர் |
| 2016 | "காதல் என்பது சாபமா" | லாரன்ஸ் சூசை |  |
| "நன்பா வா" | ஜோஸ் பிராங்க்ளின் |  |  |
| 2022 | "மாயக்கிரியே" | அனிவீ |  |
| "ஓதை தாமரையே" | சாண்டி சாண்டெல்லோ |  |  |
| 2023 | "ஒற்றை ஆயிட்டேன் டி" | தரன் குமார் |  |
| "மக்கா மக்கா" | ஹாரிஸ் ஜெயராஜ் | } |  |
# மகாநதி ரீட்டா

***ரீட்டா கிரைசியா*** (Rita chrysea) அல்லது **மகாநதி ரீட்டா** என்பது இந்தியாவினைச் சேர்ந்த பக்ரிடே கெளிறு மீன் சிற்றினமாகும். இது ஒடிசா மற்றும் மத்தியப் பிரதேசத்தில் உள்ள மகாநதி ஆற்றில் காணப்படுகிறது. இது ஆறுகள் மற்றும் பெரிய நீரோடைகளில் காணப்படுகிறது. பருவமழை மாதங்களில் முட்டையிடுதல் நிகழ்கிறது. இம்மீன் 19.5 செமீ நீளம் வரை வளரும். மனித நுகர்வுக்காக வணிக ரீதியாக மகாநதி ரீட்டா மீன் பிடிக்கப்படுகிறது.
# தனாமி பாலைவனம்

மற்றும் மேற்கு ஆஸ்திரேலியாவில் தனாமி பாலைவனத்தின் அமைவிடம் (சிவப்பு நிறத்தில்]]  
**தனாமி பாலைவனம்** (*Tanami Desert*) இது வடக்கு ஆஸ்திரேலியாவில் பெரும்பகுதியையும் மற்றும் மேற்கு ஆஸ்திரேலியாவில் சிறு பகுதியும் கொண்டது இப்பாலவனம் சரளைக் கல் தரைகளும், சிறு குன்றுகளுடன் கூடியது. இப்பாலைவனம் .பரப்பளவு கொண்டது.
# தனாமி பாலைவனம்

## பழங்குடிகளும் விலங்குகளும்

இப்பாலைவனத்தின் மேற்கில் கிம்பர்லி எனும் பகுதியில் *சுராபாலா* எனும் ஆத்திரேலியப் பழங்குடிகள் வாழ்கின்றனர். இப்பாலைவனத்தில் எலி வகைகள், பைம்மாவினம், சாம்பல் பருந்துகள், நீண்ட மூக்கு சினைப் பறவைகள், வாத்துகள் காணப்படுகிறது. இப்பாலைவனம் தங்கக் கனிமங்களைக் கொண்ட பாறைக் குன்றுகள் கொண்டது.
# தனாமி பாலைவனம்

## பூர்வகுடி மக்களின் பாதுகாக்கப்பட்ட பகுதி

ஆத்திரேலியப் பழங்குடிகள் வாழும் தெற்கு தனாமி பாலைவனத்தில் பரப்பளவு பகுதியை, சூலை 2012ல் பாதுகாக்கப்பட்ட பகுதியாக அரசு அறிவித்துள்ளது.
# சல்வீன் ரீட்டா

**ரீட்டா சாசெர்டோடம்** (*Rita sacerdotum*) சல்வீன் ரீட்டா என்பது மியான்மர் மற்றும் தாய்லாந்தில் காணப்படும் பக்ரிடே குடும்ப கெளிறு மீன் சிற்றினமாகும். இது பெரிய ஆறுகளில் (சல்வீன் ஆறு) காணப்படுகிறது. இது இதன் பேரினத்தின் கீழ் உள்ள சிற்றினங்களில் பெரியவை. இதன் உடல் நீளம் செ. மீ. (79 அங்குலம்) வரை வளரக்கூடியது.
# சிறிய மணற்பாங்கான பாலைவனம்

வில் சிறிய மணற்பாங்கான பாலைவனத்தின் அமைவிடம் (சிவப்பு நிறத்தில்)]]  
**சிறிய மணற்பாங்கான பாலைவனம்** (*Little Sandy Desert*), ஆஸ்திரேலியா நாட்டின் மேற்கு ஆஸ்திரேலியாவில் 1,11,500 சதுர கிலோ மீட்டர் பரப்பளவில் அமைந்துள்ளது. இப்பாலைவனம் சிறு மணற்குன்றுகளும், குட்டை மரங்களும், புதர்களும் கொண்டது. 20ஆம் நூற்றாண்டில் இப்பாலைவனத்தின் குறுக்கே *கேனியங் ஸ்டாக் பாதை* செல்கிறது.
# சிறிய மணற்பாங்கான பாலைவனம்

## விளக்கம்

சிறிய மணற்பாங்கான பாலைவனம் பரப்பளவு கொண்டது. இதன் வடக்கில் பெரிய மணற்பாங்கான பாலைவனம், கிழக்கில் கிப்சன் பாலைவனம் அமைந்துள்ளது. இதன் வடக்கில் *கர்லமில்யி தேசியப் பூங்கா* உள்ளது.
# சிறிய மணற்பாங்கான பாலைவனம்

## புவியியல் & மக்கள்

கடின வெப்பம் கொண்ட இப்பாலைவனம் செம்மண் குன்றுகளும், பாறைச் சமவெளிகளும், புதர்ச் செடிகளும் கொண்டது. இப்பாலைவனத்தின் சராசரி ஆண்டு மழைப்பொழிவு ஆகும். இப்பாலைவனத்தின் மேற்கு எல்லையில் *ஜிகலோங்* சிற்றூர் உள்ளது.
இங்கு மர்ட்டு மக்கள், *பரமங்கூர்* மற்றும் *புன்மு* எனும் ஆத்திரேலியப் பழங்குடிகள் வாழ்கின்றனர்.
# சிறிய மணற்பாங்கான பாலைவனம்

## தாவரங்களும் விலங்குகளும்

இப்பாலைவனத்தின் பெரும்பகுதிகள் சிறு குன்றுகளும், புல்வெளிகளும், புதர்ச் செடிகளும் கொண்டது. மேலும் இப்பாலைவனத்தில் தைல மரங்கள், *கோரிம்பியா சிப்பேன்டேலி* சிறு மரங்கள் மற்றும் அகாசியா செடிகள் வளர்கிறது. பல்லி மற்றும் பறவையினங்கள் காணப்படுகிறது.
# பெரிய மணற்பாங்கான பாலைவனம்

மற்றும் வடக்கு ஆஸ்திரேலியாவில் அமைந்த பெரிய மணற்பாங்கான பாலைவனம் (சிவப்பு நிறத்தில்)]]  
**பெரிய மணற்பாங்கான பாலைவனம்** (*Great Sandy Desert*) ஆஸ்திரேலியா நாட்டின் மேற்கு ஆஸ்திரேலியா மற்றும் வடக்கு ஆஸ்திரேலியாவில் 2,84,993 சதுர கிலோ மீட்டர் பரப்பளவில் பரவியுள்ளது. இது விக்டோரிய பெரிய பாலைவனத்திற்கு அடுத்த இரண்டாவது பெரிய பாலைவனம் ஆகும். இதன் தெற்கில் கிப்சன் பாலைவனம் மற்றும் கிழக்கில் தனாமி பாலைவனம் உள்ளது.
# பெரிய மணற்பாங்கான பாலைவனம்

## மக்கள் தொகை

இப்பாலைவனத்தின் மேற்கில் *மர்து* மற்றும் கிழக்கில் *பிண்டுபி* எனும் இரண்டு ஆத்திரேலியப் பழங்குடிகள் சிதறி வாழ்கிறார்கள். இப்பாலைவனத்தில் சுரங்கங்கள் தோண்டுவதற்காக இப்பழங்குடி மக்களை வலுக்கட்டயமாக வடக்கு ஆஸ்திரேலியா பகுதிகளில் குடியமர்த்தப்பட்டனர்.
# பெரிய மணற்பாங்கான பாலைவனம்

## தாவரங்களும் விலங்குகளும்

இப்பாலவனத்தில் ஒரு வகை புற்கள் அதிகம் காணப்படுகிறது.
மேலும் ஆஸ்திரேலிய குள்ள ஓட்டகங்கள், டிங்கோ நாய்கள், கங்காரு எலிகள, கங்காரு முயல்கள் மற்றும் சிவப்புக் கங்காருகள், பல்வகை பல்லிகள் இனங்கள் உள்ளன. மேலும் பல்வகை கிளிகள் உள்ளது.
# பெரிய மணற்பாங்கான பாலைவனம்

## தட்ப வெப்பம்

இப்பாலைவனத்தின் ஆண்டின் சராசரி மழைப்பொழிவு ஆக உள்ளது. கோடைக்கால பகல் வெப்பம் உள்ளது. குளிர்கால வெப்பம் வரை உள்ளது.
# சேக் அக்சன் அகமது

**சேக் அக்சன் அகமது** (Sheikh Ahsan Ahmed) சம்மு-காசுமீரைச் சேர்ந்த இந்திய அரசியல்வாதி ஆவார். இவர் 2024 முதல் சம்மு-காசுமீர் சட்டமன்ற உறுப்பினராக உள்ளார், சம்மு-காசுமீர் தேசிய மாநாட்டுக் கட்சியின் உறுப்பினராக லால் சௌக் சட்டமன்றத் தொகுதியில் வென்றார். இவர் முன்னாள் மாநிலச் சட்டமன்ற மேலவை உறுப்பினாரான சேக் குலாம் காதிர் பர்தேசியின் (Sheikh Ghulam Qadir Pardesi) மகன் ஆவார்.
# குல்காம் சட்டமன்றத் தொகுதி

**குல்காம் சட்டமன்றத் தொகுதி** (Kulgam Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். குல்காம் சட்டமன்றத் தொகுதி அனந்த்நாக்-ரஜோரி மக்களவைத் தொகுதியின் ஒரு பகுதியாகும்.
# குல்காம் சட்டமன்றத் தொகுதி

## சட்டப்பேரவை உறுப்பினர்கள்

| 1962 | முகமது யாகூப் பட் | ஜம்மு காஷ்மீர் தேசிய மாநாட்டு கட்சி |
| --- | --- | --- |
| 1967 | இந்திய தேசிய காங்கிரசு |  |
| 1972 | அப்துல் ரசாக் மிர் | ஜமாத்-இ-இஸ்லாமி |
| 1977 | குலாம் நபி தார் | ஜம்மு காஷ்மீர் தேசிய மாநாட்டு கட்சி |
| 1983 |  |  |
| 1987 | ஹாஜி அப்துல் பரக் மிர் | சுயேச்சை (அரசியல்) |
| 1996 | முகமது யூசுப் தாரிகாமி | இந்தியப் பொதுவுடமைக் கட்சி (மார்க்சிஸ்ட்) |
| 2002 |  |  |
| 2008 |  |  |
| 2014 |  |  |
| 2024 |  |  |
# சாகீனா மசூத்

**சகீனா மசூத்** (Sakeena Masood) சம்மு-காசுமீரைச் சேர்ந்த இந்திய அரசியல்வாதி ஆவார். அவர் சம்மு-காசுமீர் சட்டமன்ற உறுப்பினராக உள்ளார், 2024 இல் நடைபெற்ற சட்டமன்ற தேர்தலில் சம்மு-காசுமீர் தேசிய மாநாட்டுக் கட்சியின் வேட்பாளராக தம்கால் கஞ்சி போரா சட்டமன்றத் தொகுதியில் போட்டியிட்டு வென்றார் .
# இராம்நகர் சட்டமன்றத் தொகுதி (சம்மு)

**இராம்நகர் சட்டமன்றத் தொகுதி** (*Ramnagar, Jammu and Kashmir Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இராம்நகர் உதம்பூர் மக்களவைத் தொகுதியின் ஒரு பகுதியாகும்.